Úradný vestník L 227 , 04/08/1989 S. 0030 - 0031

Fínske špeciálne vydanie: Kapitola 2 Zväzok 7 S. 0080

Švédske špeciálne vydanie: Kapitola 2 Zväzok 7 S. 0080



Nariadenie Komisie (EHS) č. 2403/89 z 31. júla 1989 o zatrieďovaní určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku [1], v znení nariadenia (EHS) č. 1672/89 [2] a najmä jeho článok 9, keďže, s cieľom zabezpečenia jednotného uplatňovania kombinovanej nomenklatúry pripojenej k nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe tohto nariadenia; keďže nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry a tieto pravidlá sa taktiež uplatnia na ľubovoľnú inú nomenklatúru, ktorá je na nej úplne alebo čiastočne založená, alebo ktorá k nej dopĺňa ľubovoľné dodatočné podrozdelenie a ktorá je založená na špecifických ustanoveniach Spoločenstva s cieľom uplatniť colné alebo iné opatrenia týkajúce sa obchodu s tovarom; keďže podľa uvedených všeobecných pravidiel musí byť tovar popísaný v stĺpci 1 tabuľky pripojenej k tomuto nariadeniu zatriedený pod príslušným KN kódom uvedeným v stĺpci 2, z dôvodov stanovených v stĺpci 3; keďže opatrenia stanovené v tomto nariadení sú v súlade so stanoviskom Výboru pre nomenklatúru, PRIJALA TOTO NARIADENIE: Článok 1 Tovar popísaný v stĺpci 1 pripojenej tabuľky je v súčasnosti zatriedený do kombinovanej nomenklatúry pod príslušným KN kódom uvedeným v stĺpci 2 uvedenej tabuľky. Článok 2 Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 31. júla 1989 Za Komisiu Christiane Scrivener člen Komisie [1] Ú. v. ES L 256, 7.9.1987, s. 1. [2] Ú. v. ES L 169, 19.6.1989, s. 1. -------------------------------------------------- PRÍLOHA Opis tovaru | Zatriedenie KN kódu | Odôvodnenie | (1) | (2) | (3) | +++++ TIFF +++++ 1.Ľahký, voľný pletený odev (100 % bavlna), určený k pokrytiu hornej časti tela, siahajúci po boky, bez goliera, s rebrovaným pásikom na zaoblenom výstrihu, vpredu čiastočne otvorenom, s upínaním na gombík, pravá strana cez ľavú, s dlhými lemovanými rukávmi.Spodná časť odevu je lemovaná a po stranách má dve trojuholníkové vložky z rebrovanej pletenej textílie (pozri fotografiu č. 413). | 61061000 | Zatriedenie je vymedzené ustanoveniami všeobecných pravidiel 1 a 6 na interpretáciu kombinovanej nomenklatúry, poznámkou 4 ku kapitole 61, ako aj znením KN kódov 6106 a 61061000. Pozri taktiež vysvetlivky KN ku kódu 6106, uplatniteľné na pletené košele a košeľové blúzky. Zatriedenie tohto odevu ako druhu tovaru, ktorý spadá pod KN kód 6110 je vylúčené, pretože príslušné dve vložky v spodnej časti nemajú upínaciu funkciu. | +++++ TIFF +++++ 2.Ľahký, voľný pletený odev bez rukávov (100 % bavlna), určený k pokrytiu hornej časti tela, siahajúci po pás, bez goliera, s hlbokým zaobleným výstrihom bez otvárania.Spodná časť odevu je lemovaná, s dvomi polkruhovými vložkami z rebrovanej, pletenej textílie. Na výstrihu a rukávových otvoroch sú prišité pásiky z pletenej textílie (pozri fotografiu č. 422). | 61091000 | Zatriedenie je vymedzené ustanoveniami všeobecných pravidiel 1 a 6 na interpretáciu kombinovanej nomenklatúry, doplnkovou poznámkou 1 ku kapitole 61, ako aj znením KN kódov 6109 a 61091000. Zatriedenie tohto odevu ako druhu tovaru, ktorý spadá pod KN kód 6110 je vylúčená, pretože príslušné dve vložky v spodnej časti nemajú upínaciu funkciu. | --------------------------------------------------